Құрметті сот алқасы! Әріптесімнің айтылғанына мынадай қосарым бар.

ҚР ҚПК 112-бабы 3-бөлігінде «Егер тергеу әрекеттерiнiң хаттамалары және өзге де құжаттар қылмыстық iс материалдарының тізімдемесіне енгізілмесе, оларды айыптау негiзiне жатқызуға болмайды» делінген.
Алайда Б. Мке қатысты қылмыстық іс электрондық болғандықтан, қылмыстық іс бойынша құжаттар электрондық тізіміне «А» есімді азаматтың арызы, тергеуші Д. Жақсылықтың алу жүргізу туралы қаулысы (Самсунг Гэлакси С10 жайлы), тергеуші Д. Жақсылықпен жасалынған алу жүргізу туралы хаттама (Самсунг Гэлакси С10 телефонға қатысты), тергеуші Д. Жақсылықпен және криминалист-маман А. Әмзеевтің қатысуымен жүргізген заттарды қарап тексеру туралы хаттамасы (Самсунг Гэлакси С10 телефонға қатысты), тергеуші Д. Жақсылықтың затты заттай дәлелдеме ретінде тану туралы қаулысы (Самсунг Гэлакси С10 телефонға қатысты),  квитанция №174 о передаче в камеру вещественных доказательств (орыс тілінде) енгізілмеген.
Осыған орай, жоғарыжа атап өткен дәлелдемелер Б. Мтің айыптау негiзiне жатқызуға болмайды.
Жоғарыда аталған негізінде және ҚПК талаптарын басшылыққа ала отырып, 1-ші эпизод бойынша Б. М ақталуға жатады!
Құрметті сот алқасы, сондай-ақ келесі мән-жайларға назар аударуыңызды сұраймын:Тергеу әрекеттерінің аяқталғаны және іс материалдарымен танысу туралы хабарламаны тергеуші А. Ералы қорғау тарабына 2025 жылы 5 мамырда  жолдаған.
ҚР ҚПК 296-бабына сәйкес  Сотқа дейінгі тергеп-тексеруді жүзеге асыратын адам осы Кодекстің 295-бабының талаптарын орындай отырып, күдіктіге және оның қорғаушысына тігіліп, іс парақтарының тізімдемесіне енгізіліп, тиіс қылмыстық істің барлық материалдарын ұсынады.
Алайда, іс материалдарының тізімдемесін тергеуші А. Ералы 04 маусым 2025 жылы сағат 09:48-де жасаған. Яғни, тергеуші А. Ералы қылмыстық істің барлық материалдарын ұсынбаған, сол арқылы сотталушылардың қорғау құқығын бұзған.
Іспен танысу туралы қолхатқа сәйкес, менің қорғауымдағы Б. М және оның қорғаушысы қылмыстық іспен 30 мамыр 2025 ж. сағат 11:00-ден 11:30-ға дейін танысқан. Алайда электрондық қылмыстық іс тізімдемесінде 2573 парақтағы 478 құжат көрсетілген! Қағаз түрінде бұл шамамен 14 томды құрайды. Істі жарты сағаттың ішінде қалай танысып шығуға болады?
Бұдан бөлек, тергеуші А. Ералы прокурорға 2013 парақтан тұратын қылмыстық істі жолдаған. Алайда тізімдемеде 2573 парақ көрсетілген! Тергеу аяқталған жағдайда бұл парақтар қылмыстық іске қайдан пайда болған?
Тергеуші А. Ералы тізімдемені 04 маусым 2025 ж. сағат 09:48-де жасаған және жолдама хатында қылмыстық істің көлемі 2013 парақ екенін көрсеткен. Прокурор Досаев А.Т. тізімдемені 04 маусым 2025 ж. сағат 09:48-де, яғни дәл сол минутта толықтырған, бұл ретте тізімдеме бойынша қылмыстық істің көлемі 2573 парақты құраған. Демек, бір минуттың ішінде қылмыстық істе белгісіз себептермен 560 парақ пайда болған!
Айыптау тарапынан іс материалдарын бұрмалауы фактісі айқын көрінеді.
Жоғарыда көрсетілген фактілер бойынша Түркістан облысы Полиция департаменті мен Түркістан облысы прокуратурасының атына жеке қаулы шығаруңызды сот алқасынан сұраймын.
Айтқан уәждерімді растау үшін көрсетілген құжаттарды қарап шығуыңызды өтінемін.
